Diari Oficial de la Generalitat Valenciana


Sumari del DOGV 2281, del 03-06-1994 (1994/831622)

ORDRE de 25 de maig de 1994, de la Conselleria d'Educació i Ciència, per la qual disposa la implantació anticipada dels ensenyaments del segon cicle d'Educació Secundaria Obligatòria i Batxillerat en els centres i nivells que s'hi indiquen.
------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/05/25/(2)/dof/vci/html**

### Dades del document

Número de DOGV
:   2281

Data del DOGV
:   03-06-1994

Secció del DOGV
:   DISPOSICIONS GENERALS

Número del document
:   1994/831622


Data del document
:   25-05-1994

Organisme emissor
:   Conselleria de Educació i Ciència

Tipus de document
:   Ordre

Correcció d'errades

ORDRE de 25 de maig de 1994, de la Conselleria d'Educació i Ciència, per la qual disposa la implantació anticipada dels ensenyaments del segon cicle d'Educació Secundària Obligatòria i Batxillerat en els centres i nivells que s'hi indiquen. [94/3678]  
El Reial Decret 986/1991, de 14 de juny (BOE del dia 25), que va aprovar el calendari d'aplicació de la nova ordenació del sistema educatiu en el seu article 22, i també el Reial Decret 535/1993 de 12 d'abril (BOE de 4 de maig) pel qual es modifica i completa el Reial Decret 986/1991 en l'article 21, estableix que les administracions educatives puguen disposar, en l'àmbit de les seues competències, la implantació anticipada dels nous ensenyaments, especialment els del segon cicle de l'Educació Secundària Obligatòria, en un nombre determinat de centres.  
L'Ordre de 17 de juliol de 1992, de la Conselleria de Cultura, Educació i Ciència (DOGV de 28 d'agost de 1992), autoritza la implantació anticipada del segon cicle d'Educació Secundària Obligatòria i Batxillerat per al curs 1992/93 i següents, en un nombre determinat de centres. També l'Ordre de 19 de juliol de 1993, de la Conselleria d'Educació i Ciència (DOGV de 5 d'octubre de 1993) amplia el nombre de centres en els quals es realitza aquesta anticipació durant el curs 1993/94 i següents. Aquesta ordre amplia el nombre de centres en els quals es realitzarà aquesta implantació anticipada durant el curs 1994/95 i següents.  
El Reial Decret 389/1992, de 15 d'abril, (BOE del 28 d'abril) pel qual s'estableixen els requisits mínims dels centres que impartisquen ensenyaments artístics, en la disposició cinquena estableix que les escoles d'art podran impartir també la modalitat del Batxillerat d'Arts.  
Per tot això, i fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,  
ORDENE:  
Primer  
Els centres indicats en l'annex I, implantaran el tercer curs de l'Educació Secundària Obligatòria durant el curs 1994/95 i substituiran progressivament, curs a curs, els ensenyaments preexistents del sistema regulat per la Llei General d'Educació de 1970, que s'extingiran.  
Segon  
Els centres indicats en l'annex II, generalitzen la implantació del segon cicle de l'Educació Secundària Obligatòria curs a curs a partir de 1994/95 substituint i extingint progressivament els ensenyaments preexistents del sistema regulat per la Llei General d'Educació de 1970.  
Tercer  
Els centres indicats en l'annex III, implantaran curs a curs el nou Batxillerat, definit pel Reial Decret 1700/1991 de 29 de novembre, durant el curs acadèmic 1994/95, substituint i extingint progressivament els ensenyaments preexistents del sistema regulat per la Llei General d'Educació de 1970.  
Quart  
Els centres indicats en l'annex IV, implantaran curs a curs la modalitat d'Arts del Batxillerat definit pel Reial Decret 1700/1991, de 29 de novembre, durant el curs acadèmic 1994-95.  
Cinqué  
Als centres indicats en els annexos I, II, III, IV i V, l'accés als nous ensenyaments de l'alumnat procedent del sistema regulat per la Llei General d'Educació de 1970, es realitzarà d'acord amb les taules d'equivalència de l'annex I del Reial Decret 986/1991, de 14 de juny, i segons determina la disposició addicional quarta de l'esmentat Reial Decret, i també d'acord amb l'annex III de l'Ordre Ministerial de 30 d'octubre de 1992 per la qual s'estableixen els elements bàsics dels informes d'avaluació dels ensenyaments de règim general regulats per la Llei Orgànica 1/1990 de 3 d'octubre.  
Sisé  
Els centres indicats en l'annex V, implantarán el segon cicle l'Educació Secundària Obligatòria curs a curs a partir del curs 1994/95; aquests centres impartirán els ensenyaments del primer y segon grau de Formació Professional que tinguen autoritzats.  
Seté  
Pel que fa al currículum s'aplicarà el que disposa el Decret 47/1992, de 30 de març (DOGV de 6 d'abril), pel qual s'estableix el currículum d'Educació Secundària Obligatòria a la Comunitat Valenciana. Quant al currículum de Batxillerat, haurà de aplicar-s'hi l'aprovat pel Reial Decret 1179/1992 de 2 d'octubre, mentre la Generalitat Valenciana no n'aprove el propi.  
DisposiciÓ addicional  
Del que s'ha disposat en aquesta ordre, se'n farà el corresponent assentament en el Registre de Centres Docents de la Comunitat Valenciana.  
Disposicions finals  
Primera  
Autoritze la Direcció General de Centres Docents; la Direcció General d'Ordenació i Innovació Educativa; la Direcció General de Personal i a la Direcció General d'Ensenyaments Universitaris i Investigació, a dictar les disposicions que calguen per a l'execució del que disposa aquesta ordre.  
Segona  
Aquesta ordre entrarà en vigor el dia de la publicació en el Diari Oficial de la Generalitat Valenciana; no obstant això, tindrà efecte a partir del començament del curs escolar 1994/95.  
Valencia, 25 de maig de 1994  
El conseller d'Educació i Ciència,  
JOAN ROMERO I GONZÁLEZ  
   
Annex I  
22443533 IB ANDREU SEMPERE ALCOI  
35907665 IB PARE ARQUES COCENTAINA  
46240022 IFP LA TORRETA ELDA  
97757898 IFP LA MELVA ELDA  
51615721 IB CAYETANO SEMPERE ELX  
74181860 IB LEOPOLDO QUEROL VINARÒS  
78926976 IFP JOSE VILAPLANA VINARÒS  
81624329 Extensió IB BENIFAIRÓ  
 DE LES VALLS  
37102564 IB FRANCESC GIL CANALS  
70704998 IB BERENGUER DALMAU CATARROJA  
44526631 IB BLASCO IBAÑEZ CULLERA  
24782035 IB NUMERO 1 PICASSENT  
41500244 IB CAMP DE MORVEDRE SAGUNT  
83915368 IB CLOT DEL MORO SAGUNT  
81822436 IFP EDUARDO MERELLO SAGUNT  
06733837 IFP SAGUNT  
52982490 IFP ENRIC VALOR SILLA  
18342859 IB JORDI DE SANT JORDI VALENCIA  
48603821 IFP M. SANCHEZ AYUSO VALENCIA  
Annex II  
36302428 IB VIRGEN DEL REMEDIO ALACANT  
44115873 IB CARRUS ELX  
56728691 IFP POLITÈCNIC CASTELLÓ  
Annex III  
11845533 IB P. EDUARDO VITORIA ALCOI  
97333064 IFP CERVANTES ALCOI  
92924738 IFP COTES BAIXES ALCOI  
02656132 IB DOLORES  
21617697 Secció IFP SANT VICENT  
 DEL RASPEIG  
30784958 IFP BURJASSOT  
49842979 IFP MANISES  
16877018 IFP SUECA  
36568313 IB JOAN FUSTER SUECA  
Annex IV  
95984952 ESCOLA D'ARTS I OFICIS ALCOI  
68422180 ESCOLA D'ARTS I OFICIS ORIHUELA  
89980151 ESCOLA D'ARTS I OFICIS CASTELLÓ  
Annex V  
37824191 H. POLITÈCNIC F. P. ALACANT  
95077778 F. POLIT. SIXTO MARCO ELX


Còpia Permalink ELI